b'\n_START_ARTICLE_\nJuozapas Kantas Osolinskis\n_START_SECTION_\nBiografija\n_START_PARAGRAPH_\nLenkijos magnat\xc5\xb3 Osolinski\xc5\xb3 gimin\xc4\x97s atstovas, herbo \xe2\x80\x9eTopor\xe2\x80\x9c savininkas. Kar\xc5\xabnos did\xc5\xbeiojo i\xc5\xbedininko, grafo Pranci\xc5\xa1kaus Maksimilijono Osolinskio (1676\xe2\x80\x931756) ir Katerinos Mion\xc4\x8dinskos (m. 1731) vyresnysis s\xc5\xabnus._NEWLINE_1721 metais Juozapas Kantas Osolinskis mok\xc4\x97si Krokuvos akademijoje, 1727 met\xc5\xb3 rugpj\xc5\xabt\xc4\xaf buvo Pary\xc5\xbeiuje, kur kardinolo Andre de Fliorio prie\xc5\xbei\xc5\xabroje. Jo atvykimas \xc4\xaf Pranc\xc5\xabzij\xc4\x85 buvo susij\xc4\x99s su Stanislovo Le\xc5\xa1\xc4\x8dinskio pasiruo\xc5\xa1imu patvirtinimui \xc4\xaf Lenkijos karaliaus sost\xc4\x85. Kartu su pranc\xc5\xabz\xc5\xb3 pulkininku Bledovskiu 1729 metais atvyko \xc4\xaf Vroclav\xc4\x85. Tais pa\xc4\x8diais metais palaikant savo t\xc4\x97vo Pranci\xc5\xa1kaus buvo i\xc5\xa1rinktas pasiuntiniu \xc4\xaf Gardino seim\xc4\x85 nuo infliant\xc5\xb3._NEWLINE_1730 metais kapitono arba majoro laipsnyje tarnavo v\xc4\x97liavos komendantu Kar\xc5\xabnos artilerijos pulke, kuriam vadovavo Janas Klemensas Branickis. 1756 metais\xc2\xa0\xe2\x80\x93 \xc5\xa1arvuotos v\xc4\x97liavos Branickio pulke rotmistras._NEWLINE_1729\xc2\xa0m. bir\xc5\xbeelio 26 d. gavo valdyti Sandomiro ir Chelmo seni\xc5\xabnijas._NEWLINE_1732 ir 1733 metais buvo du kartus i\xc5\xa1rinktas pasiuntiniu nuo \xc4\x8cernigovo vaivadijos \xc4\xaf Var\xc5\xa1uvos seim\xc4\x85. Po Augusto II Stiprtiojo mirties Juozapas Kantas Osolinskis kartu su t\xc4\x97vu palaik\xc4\x97 Stanislovo Le\xc5\xa1\xc4\x8dinskio kandidat\xc5\xabr\xc4\x85 \xc4\xaf Lenkijos karaliaus sost\xc4\x85._NEWLINE_1734\xc2\xa0m. bir\xc5\xbeelio 7 d. vadovavo Sanoko \xc5\xbeem\xc4\x97s seimukui, kuris pri\xc4\x97m\xc4\x97 sprendim\xc4\x85 d\xc4\x97l vaivadijos milicijos organizavimo. 1735\xc2\xa0m. kovo 14 d. pripa\xc5\xbeino August\xc4\x85 III Vetin\xc4\x85 naujuoju Lenkijos karaliumi._NEWLINE_1738 metais Juozapas Kantas Osolinskis aplank\xc4\x97 savo t\xc4\x97v\xc4\x85 Liunevile (Lotaringija), gaudamas turto Var\xc5\xa1uvoje ir dvarus Garbatkoje, Tachomine, baldus ir r\xc5\xabmus, kuriuos pasidalino kartu su savo broliu Tomu._NEWLINE_Nuo 1738 met\xc5\xb3 Juozapas Kantas Osolinskis, b\xc5\xabdamas pasiuntiniu, dalyvavo parlamento darbe kariniais klausimais, tame tarpe reikalavo rus\xc5\xb3 karinio kontingento, buvusio ATR teritorijoje nuo 1733 met\xc5\xb3 i\xc5\xa1vedimo. 1738\xc2\xa0m. gruod\xc5\xbeio 17 d. buvo paskirtas Kar\xc5\xabnos dvaro v\xc4\x97liavininku._NEWLINE_1744 met\xc5\xb3 spal\xc4\xaf dalyvavo Gardino seimo darbe, kur buvo \xc4\xaf\xc5\xbeeistas pasiuntinio Juozapo Vil\xc4\x8davskio, kad jis kartu su kitais pasiuntiniais pa\xc4\x97m\xc4\x97 pinigus nuo Pr\xc5\xabsijos vadovyb\xc4\x97s ir pasiek\xc4\x97 seimo u\xc5\xbedarymo. Po to incidento pareikalavo atsipra\xc5\xa1ymo, grasindamas sutrikdyti seimo darb\xc4\x85. 1746 ir 1750 metais buvo du kartus renkamas pasiuntiniu \xc4\xaf seimus. 1757 metais palaikant Kar\xc5\xabnos did\xc5\xbeiojo etmono Jano Klemenso Branickio Juozapas Kantas Osolinskis buvo paskirtas Voluin\xc4\x97s vaivada._NEWLINE_1757 metais tapo Baltojo erelio ordino kavalieriumi. 1764\xc2\xa0m. gegu\xc5\xbe\xc4\x97s 7 d. pasira\xc5\xa1\xc4\x97 manifest\xc4\x85, kuriame parei\xc5\xa1k\xc4\x97 apie konvokacinio seimo, su\xc5\xa1aukto dalyvaujant rus\xc5\xb3 kariams, neteis\xc4\x97tum\xc4\x85. 1767 metais prisijung\xc4\x97 prie Radomo konfederacijos._NEWLINE_Po Augusto III mirties Voluin\xc4\x97s vaivada Juozapas Kantas Osolinskis palaik\xc4\x97 prosaksi\xc5\xa1k\xc4\x85 partij\xc4\x85 ir pasisak\xc4\x97 prie\xc5\xa1 Stanislovo Augusto Poniatovskio, naudojusio Rusijos palaikym\xc4\x85, i\xc5\xa1rinkimo \xc4\xaf Lenkijos karaliaus sost\xc4\x85._NEWLINE_Baro konfederacijos metu Voluin\xc4\x97s vaivada Juozapas Kantas Osolinskis r\xc4\x97m\xc4\x97 sukilusius konfedratus pinigais ir \xc5\xbemon\xc4\x97mis. Kada Juozapas Kantas Osolinskis gr\xc4\xaf\xc5\xbeo \xc4\xaf savo dvar\xc4\x85, jis buvo are\xc5\xa1tuotas rus\xc5\xb3 kari\xc5\xb3 ir \xc4\xafkalintas, kur praleido kelet\xc4\x85 m\xc4\x97nesi\xc5\xb3 d\xc4\x97l savo antirusi\xc5\xa1k\xc5\xb3 manifest\xc5\xb3. Netrukus buvo i\xc5\xa1laisvintas ir kelet\xc4\x85 met\xc5\xb3 band\xc4\x97 bendradarbiauti su prorusi\xc5\xa1ka partija, bet 1775 metais atsisak\xc4\x97 nuo Voluin\xc4\x97s vaivados pareigyb\xc4\x97s ir i\xc5\xa1\xc4\x97jo i\xc5\xa1 politin\xc4\x97s veiklos._NEWLINE_Po baro konfederat\xc5\xb3 pralaim\xc4\x97jimo ir Pirmo ATR padalijimo Juozapas Kantas Osolinskis apsigyveno Rimanuve. Tachomine pastat\xc4\x97 nedidelius medinius r\xc5\xabmus._NEWLINE_1780 metais Juozapas Kantas Osolinskis Rimanuve pastat\xc4\x97 ba\xc5\xbeny\xc4\x8di\xc4\x85, kurioje ir buvo palaidotas.'